Kinnear-moord: Ondersoek geëis oor moontlike polisiebetrokkenheid | Maroela Media
Die Demokratiese Alliansie doen 'n beroep op die onafhanklike polisieondersoekdirektoraat (Opod) om ondersoek in te stel oor moontlike polisiebetrokkenheid by die moord op lt.kol. Charl Kinnear.
Dit volg ná berigte dat Kinnear op die randjie was om 'n "vuurwapens aan bendes"-sindikaat oop te vlek by die polisie se Sentrale Vuurwapenregister (SVR).
"As mens dié berigte kan glo, sou Kinnear waarskynlik grootskaalse korrupsie binne die SVR oopgevlek het," sê Andrew Whitfield, die DA se skaduminister van polisie. "Die DA glo Opod het 'n belangrike rol te speel om die verrotting binne die Suid-Afrikaanse Polisiediens te onthul wat moontlik tot Kinnear se afgryslike moord gelei het. Opod kan nie bloot net met arms gevou sit en toelaat dat mense, wat moontlik hierdie daad beplan het, steeds in die SAPD werksaam is nie."
Whitfield het gesê korrupsie in die polisie is een van die grootste bedreigings vir nasionale sekuriteit en dié polisiebeamptes moet ontbloot en vervolg word.
"Eerbare polisiebeamptes, soos Kinnear, wat korrupsie wil uitroei, moet beskerm word, sodat diegene met misdadige doelwitte en verbintenisse met die kriminele onderwêreld, uit die stelsel verwyder kan word."
Whitfield sê die SAPD is al jare lank gehul in verskeie skandale van wangedrag, menseregteskendings, seksuele geweld en korrupsie. "Dit het alles tot luide publieke protes gelei en 'n algemene gebrek aan vertroue in die polisie. Opod het 'n verpligting om sy oorsig van die SAPD uit te oefen en seker te maak dat die polisie se integriteit en openbare vertroue in die polisie herstel word."
Kinnear, 'n lid van die Wes-Kaapse teenbende-eenheid en een van die land se topspeurders, is op 18 September koelbloedig in sy motor voor sy huis in Bishop Lavis doodgeskiet. Hy is verskeie kere in die bolyf geskiet en deur paramedici op die toneel dood verklaar. Kinnear het meer as 30 jaar se ervaring as polisiebeampte gehad en het oor die jare verskeie hoëprofielsake ondersoek wat figure uit die bende-onderwêreld soos Nafiz Modack, Colin "Donkie" Booysen, Ashley Fields en Jacques Cronjé ingesluit het.
Klik hier om alle berigte oor Charl Kinnear te lees.
Charl Kinnear DA
Man met skietwond in hospitaal ná Gauteng-plaasaanval
Dis net eenvoudig ondenkbaar waartoe hierdie ongeletterde skelm kaders nog alles in staat kan wees!
Ag seblief Opod is soos die MRK, almal korrupte spul en handjies gevou. Selfs die valke is polities gedrewe..
Sterkte aan die enkele eerbare polisie en speurders daar buite. Loer gereeld oor julle skouers..
Ons Lewe in 'n bende paradys.
Sal dit kan aanneem as die waarheid.
By die Departement van Water en Sanitasie werk dit ook so. Indien jy 'n waterbesoedelaar vasvat kan jy maar teenkanting, diskriminasie en intimidasie van jou kollegas en senior bestuur verwag. Jy trap op tone en krap in iemand se sak. Politieke inmenging is daar altyd. Dus indien die Departement sê hulle gaan die Vaalrivier skoonmaak is dit net lippetaal en die vang van klein visse.
Waar daar 'n rokie trek brand daar 'n vuurtjie lui die spreekwoord.Ek her iewers gelees hy was besig met 'n ondersoek na die doen en late van twee brigadiere.Die verdagte se pa is 'n afgetrede polisieman maar ek glo nie hy was betrokke nie.Ek het reeds voorheen bespiegel dat dit 'n sluipmoord was,nou moet die ondersoekspan uitvind wie het wie gehuur.
En hoed se prioriteit is om in die strate rond te loop en drankwinkel eienaars te dreig . Daar is geen groter hoop narre saam in die heelal nie .